ખોટા બિલો રજૂ કરીને ટેક્સ ઇનપુટ ક્રેડિટ મેળવવાનું કૌભાંડ ચાલતુ હોવાની વિગતો મળી હતી. અધિકારીઓએ કેસ્ટર સીડ ઓઇલ, રેપ સીડ ઓઇલ અને મસ્ટર્ડ ઓઇલના કારોબાર સાથે સંકળાયેલા ૪૭ વેપારી, ત્રણ ટ્રાન્સપોર્ટરો અને ૨ બ્રોકરો મળી કૂલ ૬૦ સ્થળે દરોડા પાડી તપાસ શરૂ કરી છે. અધિકારીઓએ પાલનપુર, ડીસા, ચંડીસર, ઊંઝા, ઉનાવા, ગંગલાસણ, સિદ્ધપુર, ગોંડલ તથા ગાંધીધામના વેપારીઓ પર દરોડા પાડતાં રાજ્યભરના વેપારીઓ દોડતા થઇ ગયા હતા. કેસ્ટર ઓઇલ અને મસ્ટર્ડ ઓઇલના વેપારીઓ GST ચોરી કરતા હોવાની તપાસમાં ચોંકાવનારી વિગતો પણ સામે આવી છે.